Hikaru Naomoto

Hikaru Naomoto (, s. 3. maaliskuuta 1994 Ogori) on japanilainen jalkapalloilija. Hänen pelipaikkansa on keskikenttä. Naomoto edustaa seuratasolla Urawa Reds Ladiesia ja on pelannut kotimaansa lisäksi Saksassa. Hän on pelannut Japanin nuorten maajoukkueissa muutamissa maailmanmestaruuskilpailuissa saavuttaen alle 17-vuotiaiden MM–kilpailuissa 2010 hopeaa ja alle 20-vuotiaiden MM–kilpailuissa 2012 pronssia. Aikuisten maajoukkueessa hän debytoi toukokuussa 2014. Hän voitti Aasian-mestaruuden vuoden 2014 ja vuoden 2018 kilpailuissa. Ennen MM-kilpailujen 2023 alkua Naomoto on pelannut maajoukkueessa 33 ottelua ja tehnyt niissä kaksi maalia.

 Lähteet 

Luokka:Japanilaiset jalkapalloilijat
Luokka:Vuonna 1994 syntyneet
Luokka:Elävät henkilöt